Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 540

9. I. rovat: RENDELTETÉSI VÁMHIVATAL ÁLTAL VÉGZETT VIZSGÁLAT Csak az EV 4. és 5. sorszámú példányainak hátoldalán található. Kiviteli irányú vámkezelés esetén a rovat nem kerül kitöltésre. 4.6. KÖZÖSSÉGI ÁRUTOVÁBBÍTÁS: a megérkezés igazolása (kitöltendő az érdekelt által a rendeltetési vámhivatalnál történő bemutatás előtt). Az 5. sorszámú példány perforálással leválasztható része. Kiviteli irányú forgalom esetén nem kerül kitöltésre. 4.7. VÁMHIVATALI INTÉZKEDÉSEK A vámhivatal az EV elfogadása, a vámvizsgálat elvégzése után a vámkezelés megtörténtét az árunyilatkozat „D” rovatában igazolja. Az EV 1. példányát nyilvántartása mellékleteként kezeli, a 2. és 3. példányt a vámkezelést kérőnek visszaadja. Ezek az árut/vámárut a kiléptető vámhivatalig kísérik. A kiléptető vámhivatal az EV 2. és 3. példányának „B — ADATOK KÖNYVELÉSI CÉLRA” jelzésű rovatában igazolja a kiléptetést. Az EV 2. példányát a számítógépes adatfeldolgozás céljából számítógépközpont részére megküldi, majd visszaérkezés után nyilvántartása melléklete lesz, míg a 3. példányt a vámkezelést kérő részére visszaadja/postázza.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes